CELEX: 31981R3643
Language: el
Date: 1981-12-15 00:00:00
Title: Κανονισμός (EOK) αριθ. 3643/81 τού Συμβουλίου τής 15ης Δεκεμβρίου 1981 περί τροποποιήσεως τού κανονισμού (EOK) αριθ. 2711/75 περί κοινής οργανώσεως αγοράς στόν τομέα τών αυγών

Avis juridique important

|

31981R3643

Κανονισμός (EOK) αριθ. 3643/81 τού Συμβουλίου τής 15ης Δεκεμβρίου 1981 περί τροποποιήσεως τού κανονισμού (EOK) αριθ. 2711/75 περί κοινής οργανώσεως αγοράς στόν τομέα τών αυγών  

Επίσημη Εφημερίδα αριθ. L 364 της 19/12/1981 σ. 0001 - 0002 Ισπανική ειδική έκδοση: Κεφάλαιο 03 τόμος 23 σ. 0232  Πορτογαλική ειδική έκδοση : Κεφάλαιο 03 τόμος 23 σ. 0232 

***** ΚΑΝΟΝΙΣΜΟΣ (ΕΟΚ) αριθ. 3643/81 ΤΟΥ ΣΥΜΒΟΥΛΙΟΥ  της 15ης Δεκεμβρίου 1981  περί τροποποιήσεως του κανονισμού (ΕΟΚ) αριθ. 2771/75 περί κοινής οργανώσεως αγοράς στον τομέα των αυγών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι στον κανονισμό (ΕΟΚ) αριθ. 2771/75 (2), όπως τροποποιήθηκε τελευταία από την πράξη προσχωρήσεως του 1979, προβλέπεται ότι κατά την εξαγωγή των αυγών υπό μορφή των μεταποιημένων προϊόντων που αναφέρονται στο παράρτημα Ι, δύναται να χορηγηθεί επιστροφή κατά την εξαγωγή·  ότι έχουν εμφανισθεί στην αγορά νέα μεταποιημένα προϊόντα με βάση τα αυγά ορνίθων, που θα μπορούσαν να έχουν κάποια οικονομική σημασία για τον τομέα των αυγών· ότι είναι σκόπιμο να διευρυνθούν οι δυνατότητες διαθέσεως διευκολύνοντας τις εξαγωγές αυγών υπό τη μορφή των προϊόντων αυτών· ότι, για το σκοπό αυτόν, πρέπει να συμπληρωθεί το παράρτημα Ι του κανονισμού (ΕΟΚ) αριθ. 2771/75 κατά τρόπο που να επιτρέπει τη χορήγηση επιστροφών κατά την εξαγωγή για τα αυγά που περιέχονται στα προϊόντα αυτά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα Ι του κανονισμού (ΕΟΚ) αριθ. 2771/75 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Δεκεμβρίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. C 327 της 14. 12. 1981, σ. 79.  (2) ΕΕ αριθ. L 282 της 1. 11. 1975, σ.49.  ΠΑΡΑΡΤΗΜΑ  «ΠΑΡΑΡΤΗΜΑ Ι  1.2 //   //   // Κλάση του Κοινού  Δασμολογίου   // Περιγραφή εμπορευμάτων   //   //   // 18.06  // Σοκολάτα και λοιπά παρασκευάσματα διατροφής περιέχοντα κακάον  //   //   // 19.03  // Ζυμαρικά εν γένει:  Α. Περιέχοντα αυγά  //   //   // 19.08  // Προϊόντα της εκλεκτής αρτοποιίας, της ζαχαροπλαστικής και της μπισκοτοποιίας, έστω και με προσθήκην κακάου εις πάσαν αναλογίαν  //   //   // 21.07  // Παρασκευάσματα διατροφής μη αλλαχού κατονομαζόμενα ή περιλαμβανόμενα:  //   // Η. Λοιπά:  //   // Ι. Μη περιέχονται ή περιέχοντα κατά βάρος ολιγώτερον του 1,5 % λιπαράς ύλας προερχομένας εκ του γάλακτος:  //  // α) Μη περιέχοντα ή περιέχοντα κατά βάρος ολιγώτερον του 5 % σακχαρόζην (συμπεριλαμβανομένου και του ιμβερτοποιημένου σακχάρου εκφραζομένου εις σακχαρόζην):  //   // ex 1. Μη περιέχοντα ή περιέχοντα κατά βάρος ολιγώτερον του 5 % παντοειδή άμυλα:  //   // - Παρασκευάσματα καλούμενα «μακρά αυγά» συνιστώμενα σε αυγά ορνίθων βεβρασμένα υπό μορφήν κυλίνδρων· το κεντρικό τμήμα των προϊόντων τούτων αποτελείται εκ κρόκων αυγών και περιβάλλεται εξ ολοκλήρου εκ λευκώματος αυγών  //   //  // 22.09 Γ  // Οινοπνευματώδη ποτά:  //   // ex V. Λοιπά:  //  // - Περιέχοντα αυγά ή κρόκους αυγών  //   //   // 35.02 Α  // Αλβουμίναι:  //   // ΙΙ. Έτεραι:  //   // ex α) Ωαλβουμίναι:  //   // 1. Απεξηραμμέναι (εις φύλλα, λέπια, κρυστάλλους, κόνιν, κλπ.)  //   // 2. Λοιπαί»  //   //